Referat: Generalforsamling i Grundejerforeningen HCA-Spangkærparken
Dato: 13. april 2026
Sted: Hjørring Kro
Deltagere
· HCA 12: Jakob Pedersen
· HCA 94: Ivan Brahde
· HCA 183: Arne Kristiansen
· HCA 189: Kent Dalby Pahl
· HCA 191: Anni og Peter Carlsen
· HCA 205: Lene og Steffen Damtoft
· HCA 311: Helle og Erik Larsen
· HCA 323: Per Skovbo
· HCA 325: Mariann Gyldenberg
· HCA 327: Conny og Per Rasmussen
· HCA 341: Jeanette og Jens Nielsen
1. Valg af dirigent
Per Skovbo blev valgt som dirigent. Generalforsamlingen blev konstateret lovligt indvarslet og beslutningsdygtig.
2. Bestyrelsens beretning
Bestyrelsens beretning for det forgangne år blev gennemgået og taget til efterretning.
3. Regnskab og budget
Regnskabet for det forgangne år samt budgettet for den kommende periode blev gennemgået og godkendt uden bemærkninger.
4. Drøftelse af kommende aktiviteter og indkomne emner
· Poppel træer ved sydlige sti: Arne Kristiansen (HCA 183) udtrykte bekymring for de tre store poppeltræer, der står ved den sydlige sti. Bekymringerne går på skyggevirkning, risiko for at de vælter over mod hans hus ved storm, samt at rødderne ødelægger stien.
Bemærkning: Grundejerforeningen har endnu ikke overtaget det fulde ansvar for de grønne områder, hvorfor vi befinder os i en juridisk gråzone i forhold til fældning. Bestyrelsen undersøger sagen nærmere.
· Vedligeholdelse af veje og stier: Alle beboere opfordres kraftigt til at indberette huller eller andre problemer på veje og stier direkte via kommunens hjemmeside ("Giv et praj"). Jo flere borgere der indberetter de samme problemer, jo hurtigere og oftere rykker kommunen ud.
· Grønne områder og haveaffald: Der opfordres til, at alle holder øje med de grønne områder. Det blev indskærpet, at der ikke må dumpes haveaffald på fællesarealerne.
· Legeredskaber og faciliteter: Bestyrelsen har indhentet tilbud på et par nye legeredskaber til området. Derudover blev der foreslået at opsætte en ekstra skraldespand i området. Bestyrelsen undersøger det præcise behov herfor.
· Foreningens hjemmeside: Hjemmesiden er under opdatering. Den gamle version af siden lukkes ned, så den ikke længere kan tilgås. Den officielle adresse fremover er: https://hca-spa.dk/.
5. Valg til bestyrelse og revisorer
· Bestyrelsen: Kent Dalby Pahl og Ivan Brahde blev begge genvalgt.
· Suppleanter: Heidi Kristensen og Jeanette Nielsen blev valgt som suppleanter til bestyrelsen.
· Revisorer: Jan Ulrick og Jan Hjermitslev blev valgt som revisorer.
6. Eventuelt
Under eventuelt blev bilernes hastighed på stamvejen samt den nuværende skiltning drøftet.
Det blev besluttet, at dette referat ekstraordinært bliver husstandsomdelt til alle beboere denne gang.
Officiel hjemmeside: https://hca-spa.dk/

